Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

 Číslo: 1331/2009

**1151a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho **návrhu** zákona o doprave na dráhach (tlač **1151)** v druhom čítaní

 Výbor Národnej rady Slovenskej republiky pre hospodársku politiku ako gestorský výbor k vládnemu návrhu zákona o doprave na dráhach (tlač **1151)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 9. septembra 2009 č. 1600 pridelila vládny návrh zákona o doprave na dráhach (tlač **1151)** na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie, rozpočet a menu

Výboru Národnej rady Slovenskej republiky pre hospodársku politiku a

Výboru Národnej rady Slovenskej republiky pre verejnú správu a regionálny rozvoj.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením z 13. októbra 2009 č. 707
* Výbor Národnej rady Slovenskej republiky pre financie, rozpočet a menu uznesením zo 14. októbra 2009 č. 574.
* Výbor Národnej rady Slovenskej republiky pre hospodársku politiku uznesením zo 14. októbra 2009 č. 560.
* Výbor Národnej rady Slovenskej republiky pre verejnú správu a regionálny rozvoj uznesením zo 6. októbra 2009 č. 313.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. V § 2 ods. 2 sa vypúšťa odkaz 3 vrátane poznámky pod čiarou a v § 6 ods. 3 sa vypúšťa odkaz 8 vrátane poznámky pod čiarou. Doterajšie odkazy sa prečíslujú.

Poznámky pod čiarou sa vypúšťajú z dôvodu nadbytočnosti.

**Výboru NR SR pre hospodársku politiku**

***Gestorský výbor odporúča schváliť***

1. K § 4 ods. 3 písm. b)

Slovo „Zmluvy“ sa nahrádza slovom „Dohody“.

Ide o opravu oficiálneho názvu medzinárodnej zmluvy v zmysle jej uverejnenia v oznámení MZV SR č. 266/2004 Z. z.

**Ústavnoprávny výbor NR SR**

**Výboru NR SR pre financie, rozpočet a menu**

**Výboru NR SR pre hospodársku politiku**

**Výboru NR SR pre verejnú správu a regionálny rozvoj**

***Gestorský výbor odporúča schváliť***

1. K § 4 ods. 4

Poznámka pod čiarou k odkazu 5) znie:

„5) Napríklad Dohovor o medzinárodnej železničnej preprave (COTIF) z 9. mája 1950 (vyhláška ministra zahraničných vecí ČSSR č. 8/1985 Zb.) v znení neskorších oznámení.“.

Ide o formálnu opravu oficiálneho názvu dohovoru a roku jeho dojednania a legislatívno-technickú úpravu spôsobu uvádzania jeho uverejnenia.

**Ústavnoprávny výbor NR SR**

**Výboru NR SR pre financie, rozpočet a menu**

**Výboru NR SR pre hospodársku politiku**

**Výboru NR SR pre verejnú správu a regionálny rozvoj**

***Gestorský výbor odporúča schváliť***

1. K § 6 ods. 3

V poznámke pod čiarou k odkazu 9) sa slovo „doprave“ nahrádza slovom „preprave“.

Ide o formálnu opravu oficiálneho názvu právne záväzného právneho aktu.

**Ústavnoprávny výbor NR SR**

**Výboru NR SR pre financie, rozpočet a menu**

**Výboru NR SR pre hospodársku politiku**

**Výboru NR SR pre verejnú správu a regionálny rozvoj**

***Gestorský výbor odporúča schváliť***

1. V § 9 ods. 2 druhá veta znie:

„Reguláciu cestovného podľa odseku l ustanoví regulačný orgán všeobecne záväzným právnym predpisom.“.

Vydaním všeobecne záväzného právneho predpisu sa eliminujú riziká spochybnenia vecnosti kritérií a údajov určených v navrhovanom zákone.

**Výboru NR SR pre hospodársku politiku**

***Gestorský výbor odporúča schváliť***

1. V § 11 ods. l úvodnej vete sa slová „môže udeliť“ nahrádzajú slovom „udelí“.

Úpravou sa návrh zosúlaďuje s čl. 4 ods. 3 smernice 95/18/ES o udeľovaní licencií železničným podnikom v platnom znení, ktorý upravuje právo žiadateľa na vydanie licencie, nie možnosť.

**Výboru NR SR pre hospodársku politiku**

***Gestorský výbor odporúča schváliť***

1. V § 21 sa vypúšťa odsek 4 vrátane poznámok pod čiarou k odkazom 17 až 19. Doterajšie odseky 5 až 17 sa označujú ako odseky 4 až 16. Doterajšie odkazy sa prečíslujú.

Ustanovenie sa vypúšťa z dôvodu nadbytočnosti.

**Výboru NR SR pre hospodársku politiku**

***Gestorský výbor odporúča schváliť***

1. V § 21 ods. 7 sa vypúšťajú slová „spoločnými prepravnými dokladmi“ a slovo „účelnejšieho“ sa nahrádza slovom „efektívnejšieho“. V § 21 ods. 12 sa slová „odseku 9“ nahrádzajú slovami „odseku 8“. V § 22 ods. 5 sa slová „ktorými je“ nahrádza slovami „ktorými nie je“.

Ide o legislatívno-technickú opravu textu.

**Výboru NR SR pre hospodársku politiku**

***Gestorský výbor odporúča schváliť***

1. K § 23 ods. 2

V poznámke pod čiarou k odkazu 24) sa v prvej vete na konci vkladajú slová „a v znení oznámenia č. 40/2007 Z. z.“.

Ide o doplnenia aktuálneho znenia medzinárodného dohovoru.

**Ústavnoprávny výbor NR SR**

**Výboru NR SR pre financie, rozpočet a menu**

**Výboru NR SR pre hospodársku politiku**

**Výboru NR SR pre verejnú správu a regionálny rozvoj**

***Gestorský výbor odporúča schváliť***

1. V § 23 ods. 5  úvodná veta znie: „Preprava nebezpečného tovaru na území Slovenskej republiky je zakázaná, ak“.

Text sa upravuje z dôvodu precízneho súladu návrhu s čl. 3 ods. l smernice 2008/68/ES o vnútrozemskej preprave nebezpečného tovaru.

**Výboru NR SR pre hospodársku politiku**

***Gestorský výbor odporúča schváliť***

1. V § 23 ods. 6  sa na konci pripájajú tieto slová: „a z ustanovení odseku 5“.

Úpravou sa sleduje súlad so smernicou 2008/68/ES o vnútrozemskej preprave nebezpečného tovaru pri povoľovaní výnimiek na území SR.

**Výboru NR SR pre hospodársku politiku**

***Gestorský výbor odporúča schváliť***

1. V § 23 ods. 7  sa slová  „odsekov 4 a 5“ nahrádzajú slovami „odseku 4“. V  poznámke pod čiarou k  odkazu 25 sa slová „písm. o)“ nahrádzajú slovami „písm. r)“. V § 29 ods. 5 sa slová „odseku 3“ nahrádzajú slovami „odseku 4 písm. a)“. V § 30 ods. 1 sa slová „písm. n)“ nahrádzajú slovami „písm. l)“. V § 46 ods. 9 až 12 sa slová „odseku 9“ nahrádzajú slovami „odseku 8“.

Ide o legislatívno-technickú úpravu.

**Výboru NR SR pre hospodársku politiku**

***Gestorský výbor odporúča schváliť***

1. V § 34 ods. 1 písm. e) sa slovo „zoznam“ nahrádza slovom „evidenciu“.

Úpravou sa sleduje zjednotenie terminológie návrhu zákona.

**Výboru NR SR pre hospodársku politiku**

***Gestorský výbor odporúča schváliť***

1. V § 36 odsek 2  znie:

„Ministerstvo všeobecne záväzným právnym predpisom ustanoví podrobnosti

1. o zostavovaní a o obsahu cestovného poriadku vo verejnej osobnej doprave,
2. o náležitostiach licencie,
3. o výkaze dopravných výkonov, nákladov a výnosov, ktorými sa plní záväzok zo zmluvy o dopravných službách vo verejnom záujme a o spôsobe výpočtu a úhrady preukázateľnej straty z plnenia tohto záväzku,
4. o rozsahu vzdelávania a overovania odbornej spôsobilosti zamestnancov v doprave na dráhach,
5. o náležitostiach žiadosti o dotáciu podľa § 22, metodiku výpočtu nákladov a kalkuláciu a ďalšie podrobnosti o poskytovaní dotácie.“

Text sa upravuje, aby sa  uviedol do súladu text splnomocňovacieho ustanovenia s úpravami textu vykonanými vo vzťahu k dopravnej obslužnosti a v súlade s úpravou požiadaviek na licencie upravených v zákone  podľa požiadaviek pri pripomienkovaní  textu.

**Výboru NR SR pre hospodársku politiku**

***Gestorský výbor odporúča schváliť***

1. V § 37 ods. 1 písmeno j) znie:

„j) ustanoví všeobecne záväzným právnym predpisom reguláciu cestovného podľa § 9 ods. l“.

Vydaním všeobecne záväzného právneho predpisu sa eliminujú riziká spochybnenia vecnosti kritérií a údajov určených v navrhovanom zákone.

**Výboru NR SR pre hospodársku politiku**

***Gestorský výbor odporúča schváliť***

1. V § 37 ods. 1 sa za písmeno j) vkladá nové písmeno k), ktoré znie:

„k) dohliada na dodržiavanie práv cestujúcich v železničnej doprave podľa osobitného predpisu14).“

Nariadenie Európskeho parlamentu a Rady č. 1371/2007 z 23. októbra 2007 o právach a povinnostiach cestujúcich v železničnej preprave v článkoch 30 až 32 ukladá členským štátom povinnosť určiť orgán zodpovedný za kontrolu presadzovania tohto nariadenia, ako aj sankcie za porušenie ustanovení nariadenia a orgán, ktorý vybavuje sťažnosti cestujúcich.

**Výboru NR SR pre hospodársku politiku**

***Gestorský výbor odporúča schváliť***

1. V § 43 ods. 6 sa za slovo „uloží“ vkladá slovo „pokutu“ a za slovom „eur“ sa slovo „pokutu“ vypúšťa.

Ide o legislatívno-technickú opravu textu.

**Výboru NR SR pre hospodársku politiku**

***Gestorský výbor odporúča schváliť***

1. V § 43 sa odsek 10 dopĺňa písmenom c), ktoré znie:

„c) nedodržiava práva cestujúcich podľa  osobitného predpisu14)“.

Nariadenie Európskeho parlamentu  a Rady č. 1371/2007 z 23. októbra 2007 o právach a povinnostiach cestujúcich v železničnej preprave v článkoch 30 až 32 ukladá členským štátom povinnosť určiť orgán zodpovedný za kontrolu presadzovania tohto nariadenia, ako aj sankcie za porušenie ustanovení nariadenia a orgán, ktorý vybavuje sťažnosti cestujúcich.

**Výboru NR SR pre hospodársku politiku**

***Gestorský výbor odporúča schváliť***

1. V § 44 ods. l sa vypúšťa písmeno a). Doterajšie písmená b) a c) sa označujú ako písmená a) a b).

Vydaním všeobecne záväzného právneho predpisu sa eliminujú riziká spochybnenia vecnosti kritérií a údajov určených v navrhovanom zákone.

**Výboru NR SR pre hospodársku politiku**

***Gestorský výbor odporúča schváliť***

1. V § 46 ods. 2 sa vypúšťajú slová „ ,najneskôr však do 30. júna 2014“.

Úpravou sa sleduje odstránenie nepotrebného obmedzenia dĺžky platnosti vydaných dokumentov.

**Výboru NR SR pre hospodársku politiku**

***Gestorský výbor odporúča schváliť***

1. Príloha č. 5 k zákonu znie :

„**Zoznam preberaných právnych aktov Európskych spoločenstiev a Európskej únie**

1. Smernica Rady 91/440/EHS z 29. júla 1991 o rozvoji železníc Spoločenstva (Mimoriadne vydanie Ú. v. EÚ, kap.7/zv.1; Ú. v. ES L 237, 24.8.1991) v znení smernice Európskeho parlamentu a Rady 2001/12/ES z 26. februára 2001 (Mimoriadne vydanie Ú. v. EÚ, kap.7/zv.5; Ú. v. ES L 75, 15.3.2001), smernice Európskeho parlamentu a Rady 2004/51/ES z 29. apríla 2004 (Mimoriadne vydanie Ú. v. EÚ, kap.7/zv.8; Ú. v. EÚ L 164, 30.4.2004), smernice Rady 2006/103/ES z 20. novembra 2006 (Ú. v. EÚ L 363, 20.12.2006) a smernice Európskeho parlamentu a Rady 2007/58/ES z 23. októbra 2007 (Ú. v. EÚ L 315, 3.12.2007).

2. Smernica Rady č. 95/18/ES z 19. júna 1995 o udeľovaní licencií železničným podnikom (Mimoriadne vydanie Ú. v. EÚ, kap.7/zv.3; Ú. v. ES L 143, 27.6.1995) v znení smernice Európskeho parlamentu a Rady 2001/13/ES z 26. februára 2001 (Mimoriadne vydanie Ú. v. EÚ, kap.7/zv.5; Ú. v. ES L 75, 15.3.2001) a smernice Európskeho parlamentu a Rady 2004/49/ES z 29. apríla 2004 (Mimoriadne vydanie Ú. v. EÚ, kap.7/zv.7; Ú. v. EÚ L 220, 21.6.2004).

3. Smernica Európskeho parlamentu a Rady 2007/59/ES z 23. októbra 2007 o certifikácii rušňovodičov rušňov a vlakov v železničnom systéme v Spoločenstve (Ú. v. EÚ L 315, 3.12.2007).

4. Smernica Európskeho parlamentu a Rady 2008/68/ES z 24. septembra 2008 o vnútrozemskej preprave nebezpečného tovaru (Ú. v. EÚ L 260, 30.9.2008) v znení rozhodnutia Európskej komisie 2009/240/ES zo 4. marca 2009 (Ú. v. EÚ L 71, 17.3.2009).“.

Ide o formálnu úpravu uvádzania uverejnenia preberaných právne záväzných aktov ES a EÚ v zmysle zaužívaného jednotného spôsobu a aktualizáciu v súčasnosti platného znenia.

**Ústavnoprávny výbor NR SR**

**Výboru NR SR pre financie, rozpočet a menu**

**Výboru NR SR pre hospodársku politiku**

**Výboru NR SR pre verejnú správu a regionálny rozvoj**

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 21** hlasovať spoločne s odporúčaním **s c h v á l i ť.**

**V.**

Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona o doprave na dráhach

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

 Spoločná správa výborov Národnej rady Slovenskej republiky o výsledku prerokovania vládneho návrhu zákona o doprave na dráhach (tlač **1151a)** v druhom čítaní bola schválená uznesením z 21. októbra 2009 č. 599.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 21. októbra 2009

Maroš **K o n d r ó t**, v.r.

predseda Výboru NR SR pre

hospodársku politiku